REGULAMENTUL (CE) NR. 54/2008 AL COMISIEI
din 22 ianuarie 2008
privind licențele de import acordate în 2008 pentru conservele de ciuperci
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1182/2007 al Consiliului din 26 septembrie 2007 de stabilire a normelor specifice pentru sectorul fructelor și legumelor, de modificare a Directivelor 2001/112/CE și 2001/113/CE și a Regulamentelor (CEE) nr. 827/68, (CE) nr. 2200/96, (CE) nr. 2201/96, (CE) nr. 2826/2000, (CE) nr. 1782/2003 și (CE) nr. 318/2006 și de abrogare a Regulamentului (CE) nr. 2202/96 (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de certificate de import (2), în special articolul 7 alineatul (2),
întrucât:
(1)
Cantitățile pentru care importatorii tradiționali și/sau noii importatori au depus cereri de licență, în perioada 2-8 ianuarie 2008, în conformitate cu articolul 8 din Regulamentul (CE) nr. 1979/2006 al Comisiei din 22 decembrie 2006 privind deschiderea și gestionarea contingentelor tarifare pentru conserve de ciuperci importate din țări terțe (3), sunt superioare cantităților disponibile pentru produsele originare din China și din alte țări.
(2)
Este necesar, așadar, să se stabilească măsura în care pot fi aprobate cererile de licență care au fost trimise Comisiei până la data de 16 ianuarie 2008,
ADOPTĂ PREZENTUL REGULAMENT:
Articolul 1
Cererile pentru licențe de import, depuse în conformitate cu articolul 8 din Regulamentul (CE) nr. 1979/2006 între 2 și 8 ianuarie 2008 și trimise Comisiei cel mai târziu până la data de 16 ianuarie 2008, urmează a fi aprobate proporțional cu cantitățile cerute, după cum se stipulează în anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 ianuarie 2008.